Kigonigoni

Kigonigoni ni kata ya Wilaya ya Mwanga iliyopo karibu na mpaka wa Kenya katika Mkoa wa Kilimanjaro, Tanzania. 

Wakati wa sensa iliyofanyika mwaka wa 2022, kata ilikuwa na wakazi wapatao 3,325 https://www.nbs.go.tz. Wakati wa sensa iliyofanyika mwaka wa 2012, kata ilikuwa na wakazi wapatao 2,610  walioishi humo. Aidha Kigonigoni ndiyo makao makuu ya tarafa ya Jipendea.

Ndiyo kata yenye shule ya Advanced Level kwa upande wa tambarare ya mashariki.

Vijiji
Kata ina vijiji vinne, ambavyo ni: Kigonigoni, Butu, Kwakihindi na Ruru.

Shughuli
Shughuli kubwa za wakazi wa kata hii ni kilimo, ufugaji na uvuvi ndani ya Ziwa Jipe. 

Kijiji ambacho wananchi wake wanajishughulisha na uvuvi kwa asilimia 90 ni kijiji cha Ruru.

 Makabila 
Kabila kubwa linalopatikana katika kata hii ni Wapare. Yapo makabila mengine kama Wakamba na Wachaga ingawa makabila hayo ni kama yamemezwa na Wapare.

Dini
Wakazi wengi ni wafuasi wa dini ya Uislamu na ya Ukristo.

Utamaduni
Watu wake hupendelea mlo wa ugali kwa samaki mara nyingi pamoja na makande, kutembeleana wakati wa sikukuu za kidini, Kushirikiana shughuli za msiba au ugonjwa. 

Michezo kwao ni mpira wa miguu hasa kwa walio vijana zaidi.

Mipaka
Upande wa mashariki kata hii inapakana na nchi ya Kenya, mwambao wa ziwa Jipe. Upande wa magharibi inapakana na safu ya milima ya Upare (Usangi). Upande wa kaskazini inapakana na kijiji cha Mkisha. Upande wa kusini inapakana na vijiji vya Kwakoa na Toloha.

Vivutio
1. Ndiva yefuka katika Mto Mala.
2. Ziwa Jipe mpakani mwa Kenya na Tanzania.

Marejeo 



Jamii:Wilaya ya Mwanga
Jamii:Kata za Mkoa wa Kilimanjaro